**LYDERYSTĖS KOMPETENCIJŲ APLANKAS**

**Įvadas**

Lyderystės kompetencijų aplanko tikslas:

* padėti besimokančiajam įvertinti turimus lyderystės įgūdžius ir juos tobulinti;
* suteikti galimybę įgyti pakankamai lyderystės gebėjimų;
* rekomenduoti būdą, kaip tapti socialiai atsakingu lyderiu, siekiant tobulėti kaip visuomenės nariams ir Europos piliečiams.

Lyderystės kompetencijų aplanką sudaro 5 dokumentai:

1. KLAUSIMYNAS,
2. REZULTATAI,
3. REZULTATŲ PAAIŠKINIMAS
4. REZULTATAI PAGAL LYDERIŲ KOMPETENCIJAS
5. MEDŽIAGA ĮGŪDŽIŲ TOBULINIMUI.

Norėdami įsivertinti ir tobulinti savo turimus lyderystės įgūdžius nuosekliai atlikite veiksmus, pereidami 6 etapus:

1. Etapas. Visų pirma, įvertinkite turimus lyderystės įgūdžius - atsakykite į savęs vertinimo KLAUSIMYNĄ.
2. Etapas. Tuomet, suskaičiuokite pasiektą rezultatą, užpildykite lentelę REZULTATAI. Įrašykite jūsų turimų žinių apie pagrindines kompetencijas balą ir bendrą visų kompetencijų balą.
3. Etapas. Patikrinę, kiek žinių kiekvienoje kompetencijose (pagal surinktus balus) jau esate sukaupę, pasinaudokite dokumente REZULTATŲ PAAIŠKINIMAS esančiu paskatinimu ir nuorodomis. Šiame etape nustatomi ir paaiškinami skirtingi lyderystės įgūdžių lygiai, susieti su realiomis gyvenimo situacijomis ir socialiai atsakingo lyderio elgesio būdais. Skirtingomis spalvomis pažymėti lyderystės įgūdžių lygiai.
4. Etapas. Suskaičiuokite savo balą kiekvienoje kompetencijoje - užpildykite lentelę REZULTATAI PAGAL LYDERIŲ KOMPETENCIJAS. Tuomet pamatysite kurias konkrečias kompetencijas sieksite tobulinti. Šiame dokumente pateikiama kiekvienos kompetencijos puslapio nuoroda dokumente MEDŽIAGA ĮGŪDŽIŲ TOBULINIMUI.
5. Etapas. Atverkite dokumentą ir analizuokite MEDŽIAGĄ ĮGŪDŽIŲ TOBULINIMUI. Joje pateikiama informacija bei naudingos nuorodos - kaip gerinti tiek turimus socialiai atsakingo lyderio įgūdžius, tiek ir tuos, kuriuos dar reikia ugdyti. Paaiškinamos keturios pagrindinės ir jas lydinčios kompetencijos. Informacija suskirstyta į tris lygius, kiekvienas išsamiai paaiškintas ir turi savo spalvą.

Dokumentą galite rasti čia: <https://liba.lt/fetled/>

1. Etapas. Kai jausitės pakankamai patobulėję, grįžkite į pirmąjį etapą - atsakykite į KLAUSIMYNO klausimus ir suskaičiavę balus įvertinkite savo pažangą.

Atminkite – tai savęs įsivertinimo įrankis, todėl būkite nuoširdūs, darykite tai savo, kaip lyderio, ateities labui!

Paaiškinimai:
Vykdant FETLED projektą buvo peržiūrėta, pritaikyta ir išbandyta su lyderystės kompetencijomis susijusi medžiaga verslo mokymo sistemos kontekste ir sukurtas „Lyderystės kompetencijų aplankas“. Buvo ištirta, kokias pagrindines lyderystės kompetencijas būtų galima ugdyti praktikos imitacinėse bendrovėse metu. Buvo apibrėžtas lyderystės kompetencijų pobūdis, daug dėmesio skiriant socialiai atsakingo verslo suvokimui.

Imitacinė bendrovė, tai įmonė, kurioje imituojama verslo įmonės veikla, laikantis nacionalinių pekonomikos taisyklių ir teisės aktų, tačiau nenaudojant realių pinigų ir prekių. Tai Praktinio mokymo priemonė ir vieta praktikantams (mokiniams, studentams, suaugusiems) dirbti ir mokytis naudojant dokumentus, procedūras ir programas, kurių reikia norint valdyti verslą.

Daugiau informacijos apie imitacinių bendrovių koncepciją galite rasti čia: http://sl.viko.lt